**Banjul** (do 1973. zvan **Bathurst**, službeno *City of Banjul*) je glavni grad i najveća luka Gambije. Grad ima 35.061 stanovnika, (po popisu iz 2003), ali u široj okolici grada (Banjulskoj provinciji) živi čak 523.589 ljudi.

Geografija
----------

Banjul leži na otoku Banjulu (Saint Mary) u estuariju rijeke Gambije na obali Atlantskog oceana.

Klima
-----

Banjul ima Tropsku savansku klimu po Köppenovoj klasifikaciji klime, s dugom sušnom sezonom od novembra do juna i kratkom kišnom sezonom u preostala četiri mjeseca. Tada ozbiljno kiši, najviše u augustu kada padne prosječno 500 mm kiše. Temperature su manje više konstantne, iako je nešto malo hladnije za sezone kiša.

| **Klimatološki medijani za Banjul** |
| --- |
| Mjesec | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina |
| Srednji maksimum (°C) | 31 | 32 | 34 | 33 | 32 | 32 | 30 | 29 | 31 | 32 | 32 | 31 | **32** |
| Srednji minimum (°C) | 15 | 16 | 17 | 18 | 19 | 23 | 23 | 23 | 23 | 22 | 18 | 16 | **19** |
| Precipitacija (mm) | 3 | 3 | 0 | 0 | 10 | 58 | 282 | 500 | 310 | 109 | 18 | 3 | **1 296** |
| *Izvor:*  |

Historija
---------

Tržnica Albert
Banjul su 1816. osnovali Britanci kada je Britanski ured za kolonije naredio kapetanu Alexanderu Grantu da uspostavi vojnu bazu na ušću rijeke Gambije, radi suzbijanja trgovine robljem, ali i kao naselje za trgovce protjerane iz Senegala koji je tad vraćen Francuskoj. Grant je izabrao Banjul, otok koji mu je ustupio lokalni poglavica i koji je prezvan u otok sv. Marije (St. Mary Island), kao lokaciju za buduće naselje. Mjesto je nazvao **Bathurst** po tadašnjem sekretaru kolonijalnog ureda Henryju Bathurstu. Bathurst je izgrađen do 1821. kao mjesto za smještaj 80 vojnika, s bolnicom i sudom. Grad je postao 1843. administrativni centar britanske kolonije Gambije, ali je 1866. premješteno u Sierra Leone, a zatim je 1888. ponovno vraćeno u Bathurst.

Ulica iz centra grada
Bathurst je 1889. postao glavni grad britanske krunske kolonije i protektorata Gambije. Od 1947. gradom je upravljao gradski savjet. Nakon što je Gambija 1965. stekla nezavisnost, Bathurst je postao glavni grad nove države, a 1973. promjenjeno je ime grada u Banjul.

Slavoluk na ulazu u grad
U Banjulu je 22. jula 1994. izvršen puč u kojem je svrgnut Dawda Jawara, a vlast preuzeo sadašnji predsjednik Yahya Jammeh. U spomen na taj događaj, na ulazu grad sagrađen je slavoluk visok 35 m, unutar kojeg se nalazi muzej tekstila. Gotovo polovica gradskog stanovništva su pripadnici naroda Wolof, ali ima puno Akua (potomaka oslobođenih robova), Mandinki, Mauritanaca i Libanonaca.

Znamenitosti
------------

Najveće atrakcije Banjula su Gambijski nacionalni muzej, Muzej afričke baštine, tržnica Albert, dvije katedrale, nekoliko velikih džamija, te palače vlade, pravde i suda.

Privreda, transport i školstvo
------------------------------

Banjul je trgovački i transportni centar Gambije zbog svoje luke na moru i rijeci koja je žila kucavica države. U gradu postoji nekoliko pržionica kikirikija i mlinova za proizvodnju ulja i brašna od kikirikija i palmi. U posljednje vrijeme turizam ima sve veću važnost i ublažava veliku nezaposlenost te potiče obrt (rezbarije, nakit, batik). Banjul je povezan sa Senegalom i ostatkom zemlje trajektnom vezom preko rijeke Gambije koja je tu široka 5 km. Redovna brodska linija vozi rijekom Gambijom sve do grada Basse Santa Su, 389 km uzvodno (praktički do kraja države). Grad ima i međunarodni aerodrom Yundum, udaljen 30 km jugozapadno od centra grada. Banjul je najvažniji obrazovni centar države, u njemu od 1958. djeluje Gambijska visoka škola, uz dvije katoličke i jednu muslimansku srednju školu, te par strukovnih škola, školu za medicinske sestre iz 1964. i nekoliko javnih knjižnica.

Panorama  BanjulaPanorama Banjula

Gradovi prijatelji
------------------

Banjul ima ugovore o suradnji i prijateljstvu sa sljedećim gradovima:

* Belgija Oostende
* Ujedinjeno Kraljevstvo Grimsby
* Sjedinjene Američke Države Newark (New Jersey)
* Tajvan Taipei

Izvori
------

1. 1 2  „*Rwanda: Regions & Towns*" (engleski). Citypopulationde. Pristupljeno 23. 1. 2012.
2. 1 2 3 4 5 6 7 8 9  „*Banjul*" (engleski). Encyclopædia Britannica. Pristupljeno 23. 1. 2012.
3. ↑  „*Average Conditions Banjul*". BBC Weather. Pristupljeno 23. 1. 2012.
4. 1 2 3 4  „*Banjul History*" (engleski). Access Gambia. Pristupljeno 23. 1. 2012.
5. 1 2  „*Banjul Travel Information*" (engleski). Happy Tellus. Arhivirano iz originala na datum 2012-10-04. Pristupljeno 23. 1. 2012.

Vanjske veze
------------

***Banjul*** na Wikimedijinoj ostavi

* *Banjul Travel Guide* (`en`)
* *Banjul* na portalu Encyclopædia Britannica (`en`)

| * p
* r
* u
Glavni gradovi afričkih država |
| --- |
| 

Abidjan, *Obala Slonovače*  **•** 
Abuja, *Nigerija*  **•** 
Accra, *Gana*  **•** 
Adis Abeba, *Etiopija*  **•** 
Alžir, *Alžir*  **•** 
Antananarivo, *Madagaskar*  **•** 
Asmara, *Eritreja*  **•** 
Bamako, *Mali*  **•** 
Bangui, *Centralnoafrička Republika*  **•** 
Banjul, *Gambija*  **•** 
Bissau, *Gvineja Bisau*  **•** 
Bloemfontein (sjedište sudske vlasti), *Južnoafrička Republika*  **•** 
Brazzaville, *Republika Kongo*  **•** 
Bujumbura, *Burundi*  **•** 
Cape Town (sjedište zakonodavne vlasti), *Južnoafrička Republika*  **•** 
Conakry, *Gvineja*  **•** 
Cotonou (de facto), *Benin*  **•** 
Dakar, *Senegal*  **•** 
Dar es Salaam (administracija), *Tanzanija*  **•** 
Dodoma, *Tanzanija*  **•** 
Djibouti, *Džibuti*  **•** 
Džuba, *Južni Sudan*  **•** 
Freetown, *Sijera Leone*  **•** 
Gaborone, *Bocvana*  **•** 
Harare, *Zimbabve*  **•** 
Jamestown, *Sveta Helena*  **•** 
Kairo, *Egipat*  **•** 
Kampala, *Uganda*  **•** 
Kartum, *Sudan*  **•** 
Kigali, *Ruanda*  **•** 
Kinshasa, *Demokratska Republika Kongo*  **•** 
Libreville, *Gabon*  **•** 
Lilongwe, *Malavi*  **•** 
Lobamba (kraljevski i zakonodavni glavni grad), *Esvatini*  **•** 
Lomé, *Togo*  **•** 
Luanda, *Angola*  **•** 
Lusaka, *Zambija*  **•** 
Malabo, *Ekvatorijalna Gvineja*  **•** 
Mamoudzou, *Mayotte*  **•** 
Maputo, *Mozambik*  **•** 
Maseru, *Lesoto*  **•** 
Mbabane (upravni grad), *Esvatini*  **•** 
Mogadiš, *Somalija*  **•** 
Monrovia, *Liberija*  **•** 
Moroni, *Komori*  **•** 
Nairobi, *Kenija*  **•** 
N'Djamena, *Čad*  **•** 
Niamey, *Niger*  **•** 
Nouakchott, *Mauritanija*  **•** 
Ouagadougou, *Burkina Faso*  **•** 
Port Louis, *Mauricijus*  **•** 
Porto-Novo, *Benin*  **•** 
Praia, *Zelenortska Republika*  **•** 
Pretoria (službeni), *Južnoafrička Republika*  **•** 
Rabat, *Maroko*  **•** 
São Tomé, *Sao Tome i Principe*  **•** 
Tripoli, *Libija*  **•** 
Tunis, *Tunis*  **•** 
Victoria, *Sejšeli*  **•** 
Windhoek, *Namibija*  **•** 
Yamoussoukro (službeni), *Obala Slonovače*  **•** 
Yaoundé, *Kamerun*
 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 141894704
* LCCN: n80117263
* GND: 4086614-2
* SELIBR: 140359
* SUDOC: 145821145
* NKC: ge397254

 |